Kembali 'geletek' hati
Ada hikmah di sebalik ujian yang melanda kumpulan Senario. Awal tahun ini menyaksikan mereka kehilangan Allahyarham Hamdan Ramli yang meninggal dunia akibat jangkitan kuman dalam darah.Disusuli pula dengan khabar mengejutkan apabila Azlee Jaafar pengsan secara tiba-tiba di rumahnya dan dikejarkan ke Hospital Sungai Buloh dan seterusnya dipindahkan ke Institut Jantung Negara (IJN) pada 6 Jun lalu."Saya sendiri tak sangka apabila Allah uji dengan sakit jantung. Selepas itu, apabila kesihatan kembali pulih, Senario pun banyak terbabit aktiviti luar, konsert dan sebagainya."Dari situ agaknya peminat nampak dan dengan adanya media sosial bertubi-tubi orang 'post' pasal Senario. Jadi, alhamdulillah nama Senario naik balik dan Senario betul-betul bersyukur selain dari peminat, pihak media cetak dan elektronik juga membantu."Hingga akhirnya Senario muncul sebagai pemenang kategori Artis Komedi Popular Anugerah Bintang Popular Berita Harian (ABPBH) Ke-36 (ABPBH 36). Sebenarnya tercalon Top 5 pun tak jangka. Apabila kami muncul pemenang, rasa bersyukur ini satu penghargaan kepada Senario," kata Azlee. Mensyukuri kemenangan yang diraih, Senario mengadakan majlis kenduri di Kedai Pakya Yong Tau Foo, Saujana Utama yang juga milik anggota mereka, Ilya Buang, Sabtu lalu."Kami buat doa selamat dan kesyukuran meraikan kejayaan hasil sokongan peminat. Bukan tak nak buat untuk mereka, tapi ia majlis kecil lebih meraikan kawan-kawan."Doa selamat ini untuk saya dan isteri, Yassin Yahya serta isteri Wahid Mohamad yang akan tunaikan umrah pada 25 Oktober (esok) hingga 5 November depan. Tak ketinggalan juga tahlil untuk arwah Hamdan."Mudah-mudahan apa yang kami buat Allah berkati. Saya dan Yassin dapat tajaan umrah daripada seorang individu bergelar Datuk Seri. Ini kali kedua saya ke sana, manakala Yassin kali pertama," katanya.Ilya pula mengakui Senario sekarang tiada produk baharu. Namun, mereka mempunyai nostalgia dan pemergian Hamdan membuatkan nama Senario kembali jadi sebutan."Sana sini orang bercakap pasal Hamdan. Orang yang tak tahu Senario pun jadi tahu. Produk kita buat masa ini adalah konsert bergerak, berbanding artis lain yang masih ada rakaman TV."Kami belum ke tahap itu, tapi untuk aktiviti luar, dari situ orang kenal kami. Selepas menang ada pelbagai tawaran. Insya-Allah kami kembali dengan sitkom Senario di stesen popular TV3."Akan ada mesyuarat dengan pihak atasan TV3 dan tunggu keputusannya. Dari situ kami bermula dan di situ kami muncul semula," katanya.Menurut Yassin, pihak atasan terbabit menaruh hasrat supaya Senario mengeluarkan idea dan konsep untuk sitkom ini."Dengan perbincangan bersama semua anggota, kami akan dapat idea yang baik, mungkin kali ini sitkomnya jadi lain dan takkan sama macam dulu yang tiada 'live band' dan hanya konsep drama sebabak."Kali ini ada 'live band'. Konsepnya lain dan semua enam anggota Senario terbabit. Persediaan kami sempurna atas pentas dan bukan main hentam saja," katanya.Mengulas lanjut, Saiful Apek pula membayangkan mungkin hadir dengan lagu dan filem baharu."Dr Ahmad Idham pernah minta nak buat filem Senario The Legend. Tengoklah dia tengah buat skrip. Sebelum ini Pakya dah buat tiga lagu baharu iaitu Kenduri Kahwin, Terima Kasih Cikgu dan lagu Raya Di Hari Yang Mulia."Untuk lagu kami bernaung bawah Luncai Emas. Ramai yang minta buat lagu, Azmeer pun minta buat lagu sebab banyak lagu kami sentuhan karyanya."Ajai ada, Datuk M Nasir dan KRU pun ada. Tengok macam mana nanti. Manakala Abang Long (Aziz M Osman) berminat nak buat filem Senario. Cuma dia tengah fikir genre, konsep dan jalan cerita."Kalau ikutkan peminat nak sambungan cerita Senario Lagi dan Senario XX, tapi kami takkan sambung. Kalau sambung pasti tak jadi," katanya.